Ego Stephanus filius quondam Girardi Bel de Ledone castellanus tunc temporis de Monte Acuto notum volo fieri universis presentibus et futuris quod ego dedi et concessi in puram et perpetuam elemosinam abbati et conventui Miratorii Cist[…] Ordinis pro remedio anime Adeline quondam matris mee et pro anniversario suo singulis annis in ecclesia dicti loci faciendo, tres salorios murie mee videlicet in puteo murie Ledon[…]. Devestio siquidem me et meos de dictis tribus saloriis murie in elemosinam donatis et dictos abbatem et conventum et eorum successores ob causam dicte donationis per presentes litteras investio et in possessionem corporale vel quasi induco. Promitto insuper per me et meis bona fide dictos tres salorios murie donatos dictis abbati et conventui et eorum successoribus de me et meis in pace tenere perpetua, et contra omnes in jure defendere et etiam garantire, et contra dictam donationem per me vel per alium de cetero non venire nec alicui contravenire volenti consentire. In cuius rei testimonium sigillum meum proprium presentibus litteris apposui. Datum et actum anno Domini Mo CCo octogesimo tercio mense marcii.